Účastník ZPC	
Meno, priezvisko, titul:	PhDr. Jozef Facuna, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Zandvoort, Holandsko	
Organizátor:	Národná agentúra programu Erasmus+ v Holandsku	
Termín:	21.09.-23.09. 2016 	
Účel:	Aktívna účasť na seminári „Kvalita kultúry odborného vzdelávania a prípravy“	
Rokovací jazyk:	Anglický jazyk	
Rámcový program	
21. september 2016 
Príchod –  Zandvoort, Holandsko
22. september 2016 
Program seminára:
- Úvod, ciele a očakávania
- Východiská – uvedenie do problematiky kvality kultúry  odborného vzdelávania a prípravy z aspektu poskytovateľov 
- Okrúhly stôl 1: prezentácia projektu QUAL4T, hlavný partner projektu Landstede, Margrieta Kroese - Natassa Kazantzidou (IDEC, Grécko)
- Okrúhly stôl 2: prezentácia projektu Q-Kult, hlavný partner projektu ARQAVET, Michaela Jonach - Leo Geurts (ROC Gilde Opleidingen, Holandsko)
- Okrúhly stôl 3: prezentácia projektu DeSqual, hlavný partner projektu Pluryn, Birgit Grimsbergen - Guus van Beek (EQUASS, Holandsko)
- Networking
23. september 2016
- Okrúhly stôl 4: prezentácia Národného referenčného kontaktu EQAVET, Holandsko + informácie o pokračovaní projektu NLQAVET, Alie Kamphuis, Marjet Zorge (ID College, Holandsko).
- Čo sme sa naučili a aké sú možnosti spolupráce?
- Odchod v poobedňajších hodinách	
Stručný priebeh	
Hlavným cieľom medzinárodného seminára bola výmena osvedčených postupov z oblasti kultúry učenia sa z projektov Erasmus+, strategické partnerstvá v rámci celej Európy. Program seminára zahŕňal 4 bloky/okrúhle stoly. Každý blok trval približne 2 hodiny. Okrem prezentácií projektov sa pracovalo vo viacerých skupinách. Hlavnými témami boli: a) Kvalita kultúry vzdelávania z aspektu poskytovateľov (školy, vzdelávacie centrá, firmy atď.), b) Kvalita kultúry vzdelávania z aspektu manažmentu (systém odmeňovania a motivácie zamestnancov, evalvácia profilu organizácie: zmysel pre zmenu, aktuálny stav záujmu verejnosti o aktivity organizácie, zmysel pre ďalšie vzdelávanie zamestnancov, miera vykonávania strategických rozhodnutí, uskutočniteľné ciele a vízia organizácie, spolupráca a vzájomné dohody, základné hodnoty organizácie, rozvoj schopností, tímové role, reprezentanti organizácie), c) Kvalita kultúry vzdelávania z obsahového a odborného aspektu (kurikulum flexibilne inovované a prispôsobované požiadavkám trhu práce, kvalita výstupu – produktu/výrobku, kvalita výstupu – kompetencie žiaka/pripravenosť žiaka na trh práce, kompetencie učiteľa/lektora, možnosti udržateľnosti kvality, prepojenie kultúry jednotlivca a kultúry tímov s kultúrou organizácie, leadership), d) Identifikácia vhodných projektov, ktoré sú tesne pred ukončením a/alebo sú ešte len v procese ich realizácie (projekty zamerané na participatívne prístupy zlepšujúce kvalitu vzdelávania, sebahodnotenie/autoevalváciu, interné audity, peer learning, peer review, vedenie a zapojenie tímov do procesov hodnotenia kvality vzdelávania, definovanie kvality vzdelávacou inštitúciou, spoločné učenie sa o kvalite kultúry vzdelávania v školách ("Učiť sa Zlepšiť"), d) Spoločne zdieľanie získaných projektových skúsenosti. Medzinárodná účasť na seminári ponúkla priestor pre diskusiu o rôznom chápaní kvality kultúry vzdelávania, výmenu informácii o medzinárodných projektoch a pre spoluprácu v oblasti odborného vzdelávania a prípravy pre všetkých.	
Odporúčania a závery	
-	Školské vzdelávacie programy ZŠ zameriavať na odborné vzdelávanie a prípravu.
-	V ZŠ zabezpečovať poradenstvo pre žiakov v oblasti profesijného zamerania. 
-	Zabezpečovať kvalitu kultúry v strednom odbornom vzdelávaní cez zmeny manažmentu školy, inovácie obsahu vzdelávania, autoevalváciu školy a spoluprácu s prestížnymi zamestnávateľmi.
- Uskutočňovať pravidelné národné a medzinárodné workshopy/tréningy v spolupráci so zamestnávateľmi 	
Očakávaný prínos	
Získané informácie a kontakty budú využité pri plnení úloh Štátneho pedagogického ústavu a pri prípravách a realizácii nových programov a projektov financovaných z rôznych grantových schém. 	
Prehľad prinesenej dokumentácie a miesto jej uloženia	
http://www.erasmusplus.nl/tca-quality-in-vet-sept2016/Programme-TCA-seminar 
http://www.nlqavet.nl/1_1363_Introduction_frame_of_reference.aspx 
http://www.qual4t-project.org/products 
http://www.q-kult.eu/en/products/development-work-and-core-products 
http://www.desqual-leonardo.eu/project/ 
http://www.eqavet.nl/
http://www.eqavet.eu/gns/home.aspx 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval:  PhDr. Jozef Facuna, PhD.	
Dátum: 03. 10. 2016	
Správu schválil:   doc. PhDr. Ľudovít Hajduk, PhD., riaditeľ ŠPÚ